Tullist lbirru, tewwi-d ɣef tayeri akked yimawelan yettxemmimen ɣef warraw-nsen, xas akken asentel-a yella si zik maca tullist-a tewwi-t-id s tmuɣli tatrart, anda zik ababat n uqcic ad iwali ababat n teqcict tikwal deg ssuq, syin akin ad msefhamen ɣef zwaǧ n uqcic d teqcict, yerna tuget n wakud anect-a iḍerru-d mebla ccwar n uqcic d teqcict, maca tura tebeddel tegnit d aqcic d teqcict ara yemsefhamen deg tazwara tikwal mebla ma zran imawlan-nsen, ancet-a yewwi-d ayen yelhan akken i d-yewwi ayen ndiri ladɣa deg lexdaɛ yettilin wa yettaǧa wa ɣef wedrim neɣ yal yiwen ixeddeɛ wayeḍ neɣ tayeḍ s tufra, syin akin ula d imawelan ttḥebiren ɣef tudret n dderya-nsen deg waṭas n tamiwin ladɣa deg tama-agi n zwaǧ neɣ tugdi ad tt-ttwaxdeɛ yelli-tsen mebla ma zran. Amaru-a d ayen yebɣa ad d-yessefhem s tira ɣef yiwen n yilemẓi (Rezqi) iḥemmeln Nadiya deg tesdawit maca texdaɛ-it truḥ d wayeḍ amerkanti, akken armi yufa axeddim deg yiwet n kebbanit deg lezzayer anda yemlal d